พัทลุงแดนเดือด ฆ่ากันเป็นว่าเล่น
วันเดียว3รายซ้อน เจ้าของอู่-จำนำรถ,คนร้ายก่อเหตุยิงใน จ.พัทลุง 3 ราย หนุ่มเจ้าของอู่ซ่อมรถ ใน อ.เมืองพัทลุง ถูกคนร้ายจ่อยิงดับหน้าอู่ขณะนั่งคุยกับเพื่อน คาดปมขัดแย้งเรื่องส่วนตัวและปัญหาหนี้สิน อีกรายมือปืนดักยิงหนุ่มขายรถมือสองและรับจำนำรถเสียชีวิตหน้าบ้านใน อ.กงหรา รายล่าสุด เจ้าของร้านรับซื้อของเก่าเพื่อนมารับออกจากบ้านแล้วถูกยิงดับข้างทางพัทลุงเดือดคนร้ายก่อเหตุยิงดับ 3 ราย เปิดเผยเมื่อเวลา 20.30 น. วันที่ 2 ก.ย. ร.ต.ท.ประเสริฐ ด้วงเอียด พนักงานสอบสวน สภ.เมืองพัทลุงรับแจ้งเหตุชายถูกยิงเสียชีวิตบริเวณอู่ซ่อมรถยนต์ปิยะพล เซอร์วิส พื้นที่หมู่ 8 ต.ควนมะพร้าว อ.เมืองพัทลุง ไปตรวจสอบพร้อมด้วย พล.ต.ต.ดำรัส วิริยะกุล ผบก. ภ.จ.พัทลุง พ.ต.อ.ภวัต ประชาญสิทธิ์ ผกก. พ.ต.ท.วิสุทธิ์ ข้องจิตร์ รอง ผกก.ป. พ.ต.ท.ชำนาญ คงชู รอง ผกก.สส. เจ้าหน้าที่พิสูจน์หลักฐานพัทลุง แพทย์เวรโรงพยาบาลพัทลุงและเจ้าหน้าที่หน่วยกู้ภัยมูลนิธิพัทลุงการกุศล,ที่เกิดเหตุหน้าอู่ซ่อมรถ พบศพนายคล่อง อ่อนไพรี อายุ 45 ปี เป็นเจ้าของอู่ซ่อมรถ อยู่บ้านเลขที่ 35 หมู่ 14 ต.ควนมะพร้าว อ.เมืองพัทลุง ถูกยิงด้วยปืน .357 เข้าที่หลัง 3 นัด จากการสอบสวนทราบว่าก่อนเกิดเหตุผู้ตายนั่งคุยกับเพื่อนอยู่ที่หน้าอู่ คนร้าย 2 คน ขี่รถ จยย.มาจอดหน้าอู่รถ คนนั่งซ้อนท้ายเดิน ลงมาใช้ปืนยิงใส่ผู้ตายแล้วหลบหนีไป ด้าน พล.ต.ต.ดำรัส วิริยะกุล ผบก.ภ.จ.พัทลุง กล่าวว่า ตำรวจตั้งประเด็นความขัดแย้งเรื่องส่วนตัวและเรื่องหนี้สินค่าซ่อมรถยนต์ เร่งให้ฝ่ายสืบสวนสอบพยานและผู้เกี่ยวข้อง รวมทั้งตรวจกล้องวงจรปิดบริเวณใกล้เคียงเพื่อหาตัวคนร้ายมาดำเนินคดี,อีกรายเวลา 21.45 น. วันเดียวกัน พ.ต.ต.เกล้า พลนุ้ย พงส.สภ.กงหรา จ.พัทลุง รับแจ้งเหตุชายถูกยิงที่บ้านเลขที่ 299 หมู่ 2 ต.ชะรัด อ.กงหรา จ.พัทลุง ไปตรวจสอบที่เกิดเหตุเป็นบ้านชั้นเดียว พบศพนายณัชพล ศรอินทร์ อายุ 34 ปี อยู่บ้านเลขที่ 16/6 หมู่ 7 ต.ทุ่งมะพร้าว อ.ท้ายเหมือง จ.พังงา ถูกยิงด้วยปืนลูกซองเข้าที่บริเวณหน้าอกและชายโครงด้านขวารวม 3 นัด เสียชีวิตอยู่ข้างรถโตโยต้า ฟอร์จูนเนอร์ สีขาว ทะเบียน กธ 7394 ภูเก็ต ที่จอดอยู่หน้าบ้าน,จากการสอบสวนทราบว่า นายณัชพลมีอาชีพขายรถมือสองและรับจำนำรถ ก่อนเกิดเหตุผู้ตายขับรถไปซื้อ-ขายรถมือสองในพื้นที่ อ.หาดใหญ่ จ.สงขลา แล้วขับรถกลับบ้านเมื่อมาถึงนายณัชพลลงจากรถ คนร้ายซุ่มอยู่ข้างบ้านเดินมาใช้ปืนจ่อยิงแล้ววิ่งหลบหนีไป ตำรวจตั้งประเด็นความขัดแย้งเรื่องการขายรถและการรับจำนำรถมือสอง,รายล่าสุดเวลา 07.30 น. วันที่ 3 ก.ย. พ.ต.ต.เกล้า พลนุ้ย พงส.สภ.กงหรา พร้อมด้วยเจ้าหน้าที่ตำรวจชุดสืบสวน ไปตรวจสอบเหตุชายถูกยิงเสียชีวิตบริเวณถนนเลียบเหมืองชลประทานบ้านท่ายาง ท้องที่หมู่ 4 ต.ชะรัด อ.กงหรา จ.พัทลุง พบศพนายศุกร์มงคล ชัยบรรณ อายุ 31 ปี อยู่บ้านเลขที่ 151 หมู่ 5 ต.ชะรัด อ.กงหรา จ.พัทลุง อาชีพเปิดร้านรับซื้อของเก่ารายใหญ่ของ อ.กงหรา ถูกยิงด้วยปืนลูกซองเข้าที่บริเวณต้นคอ 1 นัด และชายโครงขวา 2 นัด รวม 3 นัด จากการสอบสวนทราบว่า ช่วงค่ำวันที่ 2 ก.ย. มีเพื่อนผู้ตายขี่รถ จยย.มารับผู้ตายออกจากบ้านไปทำธุระ จากนั้นก็หายตัวไปจนมีชาวบ้านมาพบเสียชีวิตอยู่ข้างทาง ตำรวจมุ่งประเด็นความขัดแย้งเรื่องส่วนตัว
คนร้ายก่อเหตุยิงใน จ.พัทลุง 3 ราย หนุ่มเจ้าของอู่ซ่อมรถ ใน อ.เมืองพัทลุง ถูกคนร้ายจ่อยิงดับหน้าอู่ขณะนั่งคุยกับเพื่อน คาดปมขัดแย้งเรื่องส่วนตัวและปัญหาหนี้สิน อีกรายมือปืนดักยิงหนุ่มขายรถมือสองและรับจำนำรถเสียชีวิตหน้าบ้าน
ข่าวหน้า1,พัทลุง,สภ.เมืองพัทลุง,คล่อง อ่อนไพรี,ณัชพล ศรอินทร์,ศุกร์มงคล ชัยบรรณ,ขัดแย้งเรื่องส่วนตัว,ปัญหาหนี้สิน,คนร้ายก่อเหตุยิง,ยิง,ยิงกันตาย,ข่าว,ไทยรัฐออนไลน์